Diari Oficial de la Generalitat Valenciana


Sumari del DOGV 7351, del 02-09-2014 (2014/7938)

ORDE 28/2014, de 27 d'agost, de la Conselleria d'Economia, Indústria, Turisme i Ocupació, per la qual es modifica l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7351

Data del DOGV
:   02-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7938


Data del document
:   27-08-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 28/2014, de 27 d'agost, de la Conselleria d'Economia, Indústria, Turisme i Ocupació, per la qual es modifica l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014. [2014/7938]  
En data 6 de juny de 2014, es va publicar en el DOCV l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014, i en 20 de juny de 2014, es va publicar en el DOCV la correcció d'errors d'esta orde, referida als terminis de sol·licitud i justificació.  
Les ajudes regulades en esta orde s'acollien en matèria de competència al Reglament d'Exempció per Categories, Reglament 800/2008, publicat en el DOCE del 9 d'agost de 2008, el termini d'aplicació del qual va finalitzar el 30 de juny de 2014, en virtut de la pròrroga efectuada en virtut del Reglament UE 1224/2013, de la Comissió, de 29 de novembre de 2013.  
No obstant això, en data 26 de juny de 2014, ha sigut publicat en el DOUE, el Reglament UE 651/2014, de la Comissió, de 17 de juny de 2014, pel qual declaren determinades categories d'ajudes compatibles amb el mercat interior en aplicació dels articles 107 i 108 del Tractat, en el qual la disposició transitòria tercera, reconeix la compatibilitat amb el mercat interior i, per tant, l'exempció de l'obligació de notificació prevista en l'article 108 del Tractat, de totes les ajudes individuals concedides abans l'1 de gener de 2015 en virtut de reglaments vigents en el moment de la concessió de l'ajuda, per la qual cosa les ajudes que es concedisquen a partir de l'entrada en vigor del nou Reglament 651/2014, hauran d'acollir-se a allò que s'establix en l'esmentat Reglament per a resultar compatibles i exemptes de l'obligació de notificació.  
  
Atés que l'apartat 2 de l'article 7 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, exigix que la convocatòria o concessió d'ajuda pública que s'aculla a algun reglament d'exempció, indique expressament el reglament d'exempció de l'obligació de notificació a què s'acull, així com la inclusió de la resta de condicions que es deriven de l'aplicació d'este, i atés que a la data d'entrada en vigor del nou Reglament d'Exempció 651/2014, no s'ha concedit cap ajuda en virtut d'esta orde 12/2014, resulta necessari modificar el text de l'Orde per a adaptar-la al nou reglament d'exempció publicat.  
  
En virtut d'això, fent ús de les atribucions conferides per l'article 28 de la Llei 5/1983, de 30 de desembre, del Consell i el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació,  
  
  
ORDENE  
  
Article 1. Modificació de l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014, amb correcció d'errors publicada en el DOCV del 20 de juny de 2014  
L'article 5 de l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014, es modifica en els termes següents:  
Article 5. Compatibilitat amb el Mercat Comú: requisits i exclusions  
  
1. Compatibilitat amb el Mercat Comú:  
Les ajudes regulades en esta orde són compatibles amb el Mercat Comú, ja que es regixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea, i concretament pels articles 33, en el cas de les ajudes per a l'ocupació de treballadors amb discapacitat en forma de subvencions salarials (ajuda salarial), i per l'article 34, en el cas d'ajudes per a compensar els costos addicionals de l'ocupació de treballadors amb discapacitat (adaptació de llocs), sempre que:  
1.1. Quant a les subvencions salarials  
a) La intensitat de les ajudes no superen el 75 % dels costos subvencionables.  
b) Quan la contractació no represente un increment net del nombre d'empleats en l'empresa en qüestió, en comparació amb la mitjana dels dotze mesos previs, el lloc o llocs hauran d'haver quedat vacants arran de la dimissió del treballador, de la seua discapacitat, de la seua jubilació per motius d'edat, de la reducció voluntària del temps de treball o del seu acomiadament disciplinari procedent i no de resultes del seu acomiadament.  
1.2. Quant a costos addicionals (ajudes a l'adaptació de llocs), la intensitat d'ajuda no supere el 100 % dels costos subvencionables, s'entenen per tals els regulats en l'article 34 de l'esmentat Reglament.  
  
2. Exclusions.  
2.1. Les ajudes regulades en la present Orde, acollides al Reglament d'Exempció, no podran concedir-se, segons disposa l'article 1 d'este Reglament, en els casos següents:  
2.1.1. Ajudes a activitats relacionades amb l'exportació, concretament les ajudes directament vinculades a les quantitats exportades, les ajudes a l'establiment i funcionament d'una xarxa de distribució o les ajudes a altres costos corrents vinculats a l'activitat exportadora.  
  
2.1.2. Les ajudes condicionades a la utilització de productes nacionals en compte d'importats  
2.1.3. Les ajudes destinades a facilitar el tancament de mines de carbó no competitives.  
2.1.4. Les ajudes a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
2.1.5. Les ajudes a empreses en crisi, a excepció dels règims d'ajudes destinats a reparar els perjuís causats per determinats desastres naturals.  
Es considerarà empresa en crisi, l'empresa en què concórrega almenys una de les circumstàncies següents:  
a) Si es tracta d'una societat de responsabilitat limitada (diferent d'una PIME amb menys de tres anys d'antiguitat), quan haja desaparegut més de la mitat del seu capital social subscrit com a conseqüència de les pèrdues acumulades; és el que succeïx quan la deducció de les pèrdues acumulades de les reserves (i de tots els altres elements que se solen considerar fons propis de la societat) conduïx a un resultat negatiu superior a la mitat del capital social subscrit; als efectes de la present disposició, «societat de responsabilitat limitada» es referix, en particular, als tipus de societats mencionats en l'annex I de la Directiva 2013/34/UE (1) i «capital social» inclou, quan corresponga, tota prima d'emissió;  
b) si es tracta d'una societat en què almenys alguns socis tenen una responsabilitat il·limitada sobre el deute de la societat (diferent d'una PIME amb menys de tres anys d'antiguitat), quan haja desaparegut per les pèrdues acumulades més de la mitat dels seus fons propis que figuren en la seua comptabilitat; als efectes de la present disposició, «societat en què almenys alguns socis tenen una responsabilitat il·limitada sobre el deute de la societat» es referix, en particular, als tipus de societats mencionats en l'annex II de la Directiva 2013/34/UE;  
  
c) quan l'empresa es trobe immersa en un procediment de fallida o insolvència o reunisca els criteris establits en el seu Dret nacional per a ser sotmesa a un procediment de fallida o insolvència a petició dels seus creditors;  
d) quan l'empresa haja rebut ajuda de salvament i encara no haja reembossat el préstec o haja finalitzat la garantia, o haja rebut ajuda de reestructuració i estiga encara subjecta a un pla de reestructuració;  
  
e) si es tracta d'una empresa diferent d'una PIME, quan durant els dos exercicis anteriors:  
1) la ràtio deute/capital de l'empresa haja sigut superior a 7,5 i  
2) la ràtio de cobertura d'interessos de l'empresa, calculada sobre la base de l'EBITDA, s'haja situat per davall d- 1,0;  
2.1.6. Les ajudes estatals que comporten, per si mateixes, per les condicions inherents a estes o pel seu mètode de finançament, una infracció indissociable del Dret de la Unió, en particular:  
a) Les mesures d'ajuda la concessió de les quals estiga supeditada a l'obligació que el beneficiari tinga la seua seu en l'Estat membre pertinent o que estiga establit predominantment en este Estat membre; no obstant això, s'autoritza el requisit de disposar d'un establiment o d'una sucursal en l'Estat membre que concedix les ajudes en el moment en què es facen efectives;  
b) les mesures d'ajuda la concessió de les quals estiga supeditada a l'obligació que el beneficiari utilitze béns de producció nacional o servicis nacionals;  
c) les mesures d'ajuda que restringisquen la possibilitat que els beneficiaris exploten els resultats de la investigació, el desenrotllament i la innovació en altres estats membres  
2.2. Tampoc resultarà subvencionable per la present Orde, les ajudes que superen els següents llindars, d'acord amb el que establix l'article 4 del Reglament 651/2014:  
- ajudes per a l'ocupació de treballadors amb discapacitat en forma de subvencions salarials: 10 milions d'euros per empresa i per any;  
- ajudes per a compensar els costos addicionals de l'ocupació de treballadors amb discapacitat: 10 milions d'euros per empresa i per any.  
Els llindars fixats o prevists en l'apartat anterior no podran ser eludits mitjançant la divisió artificial dels règims d'ajudes o dels projectes d'ajuda.  
  
Article 2. Declaració responsable  
Els Centres Especials d'Ocupació que hagen presentat sol·licitud d'ajudes convocades per mitjà de l'Orde 12/2014, amb correcció d'errors publicada el 20 de juny de 20294, hauran de presentar en el termini de 10 dies naturals a comptar de l'endemà de la publicació d'esta orde, «Declaració responsable acreditativa que el beneficiari no es troba incurs en cap de les causes d'exclusió o incompatibilitat arreplegades en l'article 5 de l'Orde 12/2014», segons la nova redacció donada a esta a través d'esta orde de modificació, basant-se en el Reglament UE 651/2014.  
  
Contra el present acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant de l'òrgan que va dictar la resolució en el termini d'un mes, computats en els termes ja esmentats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre que consideren procedent.  
  
València, 27 d'agost 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA